

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA:

URBROJ:

Starigrad Paklenica, \_\_. \_\_\_\_\_\_\_\_\_\_ 2020. godine

Na temelju članka 30. stavka 2. Zakona o komunalnom gospodarstvu (″Narodne novine“ broj 68/18, 110/18 i 32/20), te članka 30. Statuta Općine Starigrad („Službeni glasnik Zadarske županije“ broj 3/18, 8/18 i 3/20), Općinsko vijeće Općine Starigrad na svojoj 21. sjednici održanoj \_\_. \_\_\_\_\_\_\_\_\_ 2020. godine, donijelo je

**ODLUKU  
o davanju prethodne suglasnosti  
na Prijedlog Općih uvjeta isporuke komunalne usluge**

**javne tržnice na malo na području Općine Starigrad**

**Članak 1.**

Daje se prethodna suglasnost na Prijedlog Općih uvjeta isporuke komunalne usluge javne tržnice na malo na području Općine Starigrad, koje je utvrdilo trgovačko društvo Argyruntum d.o.o. od dana 08. rujna 2020. godine.

**Članak 2.**

Ova Odluka stupa na snagu dan nakon objave u „Službenom glasniku Zadarske županije“.

Predsjednik

Marko Marasović, dipl. ing. građ.

**ARGYRUNTUM d.o.o.**

**za komunalnu djelatnost**

Trg Tome Marasovića 1

23244 Starigrad-Paklenica

Tel.: 023-359-264

FAX: 023-359-109

MB: 2037696

OIB: 12144049303

Klasa:363-01/20-01/01

Urbroj:2198/09-06/3-20-2

Starigrad Paklenica, 08. rujna 2020. godine

OPĆINA STARIGRAD

Općinsko vijeće Općine Starigrad

Trg Tome Marasovića 1

23 244 Starigrad Paklenica

**Predmet:** Izdavanje prethodne suglasnosti na Prijedlog općih uvjeta isporuke

komunalne usluge javne tržnice na malo na području Općine Starigrad

**- Zahtjev, dostavlja se**

Poštovani,

u prilogu vam, temeljem članka 30. Zakona o Komunalnom gospodarstvu („Narodne novine“, broj: 68/18, 110/18 i 32/20), dostavljamo Zahtjev za izdavanje prethodne suglasnosti na Prijedlog općih uvjeta isporuke komunalne usluge javne tržnice na malo na području Općine Starigrad.

Naime člankom 30. Zakona o komunalnom gospodarstvu propisano je da isporučitelj komunalne usluge koji obavlja uslužnu komunalnu djelatnost u svrhu obavljanja te djelatnosti u skladu s ovim Zakonom i propisima donesenim na temelju ovoga Zakona te u skladu s posebnim propisima donosi opće uvjete isporuke komunalne usluge i sklapa s korisnikom komunalne usluge ugovor o isporuci komunalne usluge.

Člankom 24. Zakona o komunalnom gospodarstvu propisano je da je, između ostalih, uslužna komunalna djelatnost i isporuka usluge javne tržnice na malo pod čime se razumijeva usluga upravljanja i održavanja prostora i sredstava na kojima se u skladu s ovim uvjetima ostalim aktima pružaju usluge obavljanja prometa poljoprivredno-prehrambenim i drugim proizvodima s posebnim propisima.

Odlukom o komunalnim djelatnostima na području Općine Starigrad obavljanje predmetne komunalne usluge povjerena je trgovačkom društvu Argyruntum d.o.o., Trg Tome Marasovića 1, 23 244 Starigrad Paklenica, kao isporučitelju predmetne komunalne usluge na području Općine Starigrad.

Opće uvjete isporuke komunalne usluge parkiranja na uređenim javnim površinama donosi isporučitelj komunalne usluge, uz prethodnu suglasnost predstavničkog tijela jedinice lokalne samouprave.

Općim uvjetima utvrđuju se:

1. uvjeti pružanja odnosno korištenja komunalne usluge,

2. međusobna prava i obveze isporučitelja i korisnika komunalne usluge, i

3. način mjerenja, obračuna i plaćanja isporučene komunalne usluge.

Opći uvjeti objavljuju se u službenom glasilu jedinice lokalne samouprave, na njezinim

mrežnim stranicama te na oglasnoj ploči i mrežnim stranicama isporučitelja komunalne usluge.

Ugovor o isporuci komunalne usluge isporučitelj komunalne usluge sklapa sa korisnikom komunalne usluge u skladu s općim uvjetima i ostalim aktima potrebnim za isporuku predmetne komunalne usluge.

Isporučitelj komunalne usluge dužan je pridržavati se općih uvjeta isporuke komunalne usluge i ugovora o isporuci komunalne usluge.

Isporučitelj komunalne usluge ne smije bez opravdanih razloga prekinuti ili obustaviti

isporuku komunalne usluge korisniku.

S poštovanjem,

Direktor:

Mario Zubčić, dipl. oec.

**ARGYRUNTUM d.o.o.**

**za komunalnu djelatnost**

Trg Tome Marasovića 1

23244 Starigrad-Paklenica

Tel.: 023-359-264

FAX: 023-359-109

MB: 2037696

OIB: 12144049303

Klasa:363-01/20-01/01

Urbroj:2198/09-06/3-20-1

Starigrad Paklenica, 08. rujna 2020. godine

Na temelju članka 30. Zakona o Komunalnom gospodarstvu (NN 68/18, 110/18), članka 3. i 6. Odluke o komunalnim djelatnostima na području Općine Starigrad („Službeni glasnik Zadarske županije“, broj 26/19), članka 10. i 11. Izjave o osnivanju tvrtke „ Argyruntum“ d.o.o., (Potpuni tekst od dana 29. rujna 2017. godine), direktor društva dana 08. rujna 2020. godine, d o n o s i:

**P R I J E D L O G**

OPĆIH UVJETA ISPORUKE

USLUGE JAVNE TRŽNICE NA MALO

NA PODRUČU OPĆINE STARIGRAD

**UVJETI PRUŽANJA KOMUNALNE USLUGE**

**Članak 1.**

Ovim se Općim uvjetima isporuke komunalne usluge javne tržnice na malo određuju međusobni odnosi između Isporučioca usluge i Korisnika usluge.

**Članak 2.**

Isporučitelj komunalne usluge javne tržnice na malo je komunalna tvrka Argyruntum d.o.o., Trg Tome Marasovića 1, 23 244 Starigrad Paklenica, u daljnjem tekstu (Isporučitelj usluge).

Korisnici uslužne komunalne djelatnosti javne tržnice na malo su pravne i fizičke osobe koje pod određenim uvjetima koriste prostor tržnice u cilju prodaje svojih proizvoda.

**Članak 3.**

Tržnica je organizirani i uređeni prostor na kojem se obavlja promet robe na malo, prvenstveno poljoprivredno-prehrambenih i drugih proizvoda, a u skladu s ovom Odlukom, odlukom o radnom vremenu i cjeniku usluga na tržnicama na području Općine Starigrad, zakonskim propisima i dobrim poslovnim običajima.

Tržnica je prostor na kojem su smještene klupe, štandovi i kiosci – prodajni prostori ili druga javna površina koju za tu namjenu prigodno ili privremeno iz određenih razloga odredi Općina Starigrad, a na kojima se odvija prodaja proizvoda određenih ovim Općim uvjetima isporuke.

**Članak 4.**

Tržnica nudi usluge:

- Davanja na korištenje/zakup prodajnih mjesta/štandova/klupa /kioska na

tržnici/javnoj površini uz potpis ugovora.

Korisnici tržnicu koriste pod jednakom uvjetima.

**Članak 5.**

Na tržnici se mogu prodavati:

- Povrće, voće (svježe, sušeno ili konzervirano) južno voće, mirodije, šumske plodine, jestive

gljive, cvijeće, presadnice, ljekovito bilje, ulje, med i slični proizvodi.

- Mlijeko, mliječni proizvodi, brašno i proizvodi od brašna, jaja i slični proizvodi.

- Suveniri, košaračko-pletarski proizvodi, grničarski proizvodi, tekstil i odjevni

predmeti, obuća, tekstil i odjevni predmeti, pleteni proizvodi, drvna i kožna galanterija,

bižuterija, proizvodi od voska i plastike, kao i drugi slični proizvodi.

**Članak 6.**

Na prostoru tržnice mogu se pružati i jednostavniji oblici ugostiteljske i pečenjarske usluge i druge vrste usluga, prema posebnim uvjetima, a u skladu s posebnom odlukom Isporučitelja usluge, uz suglasnost Općine Starigrad.

**Članak 7.**

Proizvodi koji se nude na Tržnici moraju odgovarati sanitarnim, veterinarskim, i drugim uvjetima određenim u odgovarajućim propisima, vezano uz prodaju roba na malo odnosno djelatnosti koja se na istoj obavlja, za čije ishodovanje i provođenje odgovornost preuzimaju Korisnici usluge – prodavatelji.

**Članak 8.**

Promet robe na malo obavlja se u pravilu na prostoru Tržnice/javne površine i to za određenu robu, na za to određenim mjestima.

Na tržnici nije dozvoljena prodaja robe s tla, osim za specifične proizvode/situacije i uz prethodnu suglasnost Isporučitelja usluge.

Na tržnici nije dozvoljeno zadržavanje dostavnih, a ni bilo kojih drugih vozila, osim na za to predviđenim lokacijama.

Vrijeme dostave proizvoda na prodajna mjesta odlukom definira Isporučitelj usluge Odlukom o radnom vremenu.

Tržnica u pravilu (ukoliko to vremenski uvjeti dopuste) radi sve dane u tjednu osim nedjelje u zimskom periodu, odnosno svakim danom u ljetnom periodu.

Tržnica zimi ne radi praznicima i blagdanima.

**MEĐUSOBNA PRAVA I OBVEZE ISPORUČITELJA I KORISNIKA KOMUNALNE USLUGE JAVNE TRŽNICE NA MALO**

**Članak 9.**

Prodajni prostori daju se na korištenje/zakup na osnovu Javnog nadmetanja i sklopljenog Ugovora sa Korisnikom usluge.

Javno nadmetanje provodi se samo za slobodna prodajna mjesta. Javno nadmetanje se u tom slučaju objavljuje putem oglasa u papirnatom obliku na tržnici, te na Oglasnoj ploči i Web stranici Isporučitelja usluge. Ponude potencijalnih Korisnika za Javno nadmetanje podnose se u zatvorenim kuvertama.

**Članak 10.**

Prodajni prostor se ne može dati u podzakup.

**Članak 11.**

Prodajni prostor čije pravo korištenja je oduzeto Korisniku, odnosno koji je odustao od prodajnog prostora, nudit će se dnevno na korištenje drugim zainteresiranima, uz prednost onih koji su prvi pokazali interes za to prodajno mjesto, odnosno na korištenje/zakup na duži period na osnovu Javnog nadmetanja.

Prodajni prostor na kojem se do 8 sati ne pojavi s robom korisnik prodajnog prostora, nudit će se drugim zainteresiranima uz prednost onih koji su prvi pokazali interes za to prodajno mjesto.

**Članak 12.**

Pravo prodaje robe na javnim površinama nakon što tu lokaciju za prodaju odredi Općina Starigrad odobrava Isporučitelj usluge donošenjem odluke i sklapanjem ugovora. Svi Korisnici usluga kojima je dozvoljen promet robe na Tržnici obavezni su prilikom podnošenja zahtjeva za dodjelu na korištenje/zakup prodajnih mjesta ili zaprimanja javne površine predočiti dokaz o pravu na obavljanje djelatnosti.

**Članak 13.**

Smještaj na određeni prostor javne površine obavljaju sami Korisnici na temelju odluke/ugovora, a uz dogovor i uvjete koje je odredio Isporučitelj usluge.

U slučaju nepostizanja dogovora iz st. 1 ovog članka, odredit će se provođenje Javnog nadmetanja.

Prigodom povećanja broja Korisnika prodajnih prostora na Javnoj površini (Svi sveti, Božični i Novogodišnji blagdani - prigodne prodaje i sl.) Isporučitelj usluge može odrediti drugačiji raspored prodajnih mjesta kao i asortimana proizvoda koji će se prodavati.

**Članak 14.**

Korisniku prodajnog prostora koji odbija platiti usluge iz članka 13. ovih Općih uvjeta isporuke, ili koji da u podzakup prodajni prostor, Isporučitelj usluge može oduzeti pravo korištenja prodajnog prostora.

**Članak 15.**

Korisnik prodajnog prostora i Korisnici usluga Tržnice dužni su se pridržavati odredaba ovih Općih uvjeta isporuke, i cjeniku usluga na tržnicama Općini Starigrad.

U slučaju nepoštivanja odredaba iz st.1. ovog članka, Isporučitelj usluge može oduzeti pravo korištenja prodajnog prostora.

**Članak 16.**

Roba koja se prodaje na tržnici mora imati istaknutu cijenu.

Prehrambeni proizvodi izloženi prodaji moraju udovoljiti sanitarnim i veterinarskim uvjetima propisanim Zakonom i drugim propisima.

Higijenski neispravni i zdravlju škodljivi prehrambeni proizvodi ne smiju se prodavati i pohranjivati na prostorima tržnice.

Proizvodi koji podliježu odredbama propisa o kakvoći moraju biti vidljivo označeni odgovarajućom oznakom.

**Članak 17.**

Isporučitelj usluge dužan je:

* Održavati red na Tržnici
* Upozoravati Korisnike usluga na Tržnici na uočene nepravilnosti u njihovom radu i ponašanju.
* Surađivati s komunalnim redarom
* Naplaćivati usluge i kontrolirati naplatu
* Održavati Tržnicu čistom (osim ugovorom definiranih obveza Korisnika usluge)
* Pozvati komunalnog redara ili određene institucije ako zapaze neprimjereno ponašanje, nedostojno vladanje ili izazivanje nereda.
* Dužan je najmanje 2 x godišnje ili prema potrebi vršiti deratizaciju prostora.
* Obavljati i druge poslove vezane uz primjenu ovih Općih uvjeta isporuke, cjeniku usluga na tržnici Općine Starigrad kao i poštivanje dobrih poslovnih običaja, odnosno pravila ponašanja na Tržnici.

**Članak 18.**

Korisnici prodajnog prostora Tržnice dužni su:

* Pridržavati se ovih Općih uvjeta i cjeniku usluga na tržnicama Općine Starigrad
* Dopremiti i otpremiti robu u određenom vremenu
* Prodavati proizvode na mjestima određenim za određenu vrstu proizvoda
* Prodajni prostor i određeni prostor oko istog održavati čistim, a nakon napuštanja prodajnog prostora skloniti ambalažu i ostale otpatke na za to određena mjesta.
* Podmirivati obveze (komunalne i ostale) proizašle sklapanjem ugovora o korištenju prodajnog prostora
* Moraju voditi računa o osobnoj higijeni, moraju biti čisti i uredni, primjereno odjeveni, ne smiju biti pod utjecajem alkohola, droga, ili nedostojnog ponašanja.

**NAČIN OBRAČUNA I PLAĆANJA ISPORUČENE KOMUNALNE USLUGE**

**Članak 19.**

Isporučitelj usluge sklapa pojedinačne Ugovore s Korisnikom usluge o korištenju usluga na tržnici.

Isporučitelj komunalne usluge za korištenje Javne površine dužan je donijeti odluku i sklopiti ugovor.

Korisnici usluge plaćaju uslugu na temelju važećeg cjenika odnosno postignutog iznosa na Javnom nadmetanju.

Isporučitelj komunalne usluge dužan je za cjenik usluga na tržnici i za svaku njegovu izmjenu i dopunu pribaviti prethodnu suglasnost Općinskog načelnika Općine Starigrad.

Općinski načelnik dužan se očitovati u roku od 60 dana od dana zaprimanja prijedloga za pribavljanje prethodne suglasnosti. Ukoliko se Općinski načelnik ne očituje u roku od 60 dana smatra se da je suglasnost dana.

**Članak 20.**

Ovi Opći uvjeti objavit će se u Službenom glasilu Općine Starigrad, na njezinim mrežnim stranicama, te na oglasnoj ploči i mrežnim stranicama Isporučitelj usluge.

Direktor:

Mario Zubčić, dipl. oec.