

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA:

URBROJ:

Starigrad Paklenica, \_\_. \_\_\_\_\_\_\_\_\_\_ 2020. godine

Na temelju članka 30. stavka 2. Zakona o komunalnom gospodarstvu (″Narodne novine“ broj 68/18, 110/18 i 32/20), te članka 30. Statuta Općine Starigrad („Službeni glasnik Zadarske županije“ broj 3/18, 8/18 i 3/20), Općinsko vijeće Općine Starigrad na svojoj 21. sjednici održanoj \_\_. \_\_\_\_\_\_\_\_\_ 2020. godine, donijelo je

**ODLUKU  
o davanju prethodne suglasnosti  
na Prijedlog Općih uvjeta isporuke komunalne usluge**

**parkiranja na uređenim javnim površinama na području Općine Starigrad**

**Članak 1.**

Daje se prethodna suglasnost na Prijedlog Općih uvjeta isporuke komunalne usluge parkiranja na uređenim javnim površinama na području Općine Starigrad, koje je utvrdilo trgovačko društvo Argyruntum d.o.o. od dana 08. rujna 2020. godine.

**Članak 2.**

Ova Odluka stupa na snagu dan nakon objave u „Službenom glasniku Zadarske županije“.

Predsjednik

Marko Marasović, dipl. ing. građ.

**ARGYRUNTUM d.o.o.**

**za komunalnu djelatnost**

Trg Tome Marasovića 1

23244 Starigrad-Paklenica

Tel.: 023-359-264

FAX: 023-359-109

MB: 2037696

OIB: 12144049303

Klasa:363-01/20-01/02

Urbroj:2198/09-06/3-20-2

Starigrad Paklenica, 08. rujna 2020. godine

OPĆINA STARIGRAD

Općinsko vijeće Općine Starigrad

Trg Tome Marasovića 1

23 244 Starigrad Paklenica

**Predmet:** Izdavanje prethodne suglasnosti na Prijedlog općih uvjeta isporuke

komunalne usluge parkiranja na uređenim javnim površinama na području

Općine Starigrad

**- Zahtjev, dostavlja se**

Poštovani,

u prilogu vam, temeljem članka 30. Zakona o Komunalnom gospodarstvu („Narodne novine“, broj: 68/18, 110/18 i 32/20), dostavljamo Zahtjev za izdavanje prethodne suglasnosti na Prijedlog općih uvjeta isporuke komunalne usluge parkiranja na uređenim javnim površinama na području Općine Starigrad.

Naime člankom 30. Zakona o komunalnom gospodarstvu propisano je da isporučitelj komunalne usluge koji obavlja uslužnu komunalnu djelatnost u svrhu obavljanja te djelatnosti u skladu s ovim Zakonom i propisima donesenim na temelju ovoga Zakona te u skladu s posebnim propisima donosi opće uvjete isporuke komunalne usluge i sklapa s korisnikom komunalne usluge ugovor o isporuci komunalne usluge.

Člankom 24. Zakona o komunalnom gospodarstvu propisano je da je, između ostalih, uslužna komunalna djelatnost i isporuka usluge parkiranja na uređenim javnim površinama pod čime se razumijeva usluga tehničke i organizacijskih poslova, naplate, nadzora nad parkiranjem vozila, održavanje i čišćenje te druge poslove na javnim parkiralištima s naplatom u skladu s posebnim propisima.

Odlukom o komunalnim djelatnostima na području Općine Starigrad obavljanje predmetne komunalne usluge povjerena je trgovačkom društvu Argyruntum d.o.o., Trg Tome Marasovića 1, 23 244 Starigrad Paklenica, kao isporučitelju predmetne komunalne usluge na području Općine Starigrad.

Opće uvjete isporuke komunalne usluge parkiranja na uređenim javnim površinama donosi isporučitelj komunalne usluge, uz prethodnu suglasnost predstavničkog tijela jedinice lokalne samouprave.

Općim uvjetima utvrđuju se:

1. uvjeti pružanja odnosno korištenja komunalne usluge,

2. međusobna prava i obveze isporučitelja i korisnika komunalne usluge, i

3. način mjerenja, obračuna i plaćanja isporučene komunalne usluge.

Opći uvjeti objavljuju se u službenom glasilu jedinice lokalne samouprave, na njezinim

mrežnim stranicama te na oglasnoj ploči i mrežnim stranicama isporučitelja komunalne usluge.

Ugovor o isporuci komunalne usluge isporučitelj komunalne usluge sklapa sa korisnikom komunalne usluge u skladu s općim uvjetima isporuke komunalne usluge.

Isporučitelj komunalne usluge dužan je pridržavati se općih uvjeta isporuke komunalne usluge i ugovora o isporuci komunalne usluge.

Isporučitelj komunalne usluge ne smije bez opravdanih razloga prekinuti ili obustaviti

isporuku komunalne usluge korisniku.

S poštovanjem,

Direktor:

Mario Zubčić, dipl. oec.

**ARGYRUNTUM d.o.o.**

**za komunalnu djelatnost**

Trg Tome Marasovića 1

23244 Starigrad-Paklenica

Tel.: 023-359-264

FAX: 023-359-109

MB: 2037696

OIB: 12144049303

Klasa:363-01/20-01/02

Urbroj:2198/09-06/3-20-1

Starigrad Paklenica, 08. rujna 2020. godine

Na temelju članka 30. Zakona o komunalnom gospodarstvu („Narodne novine broj 68/18, 110/18 i 32/20), članka 3. i 6. Odluke o komunalnim djelatnostima na području Općine Starigrad („Službeni glasnik Zadarske županije“, broj 26/19), članka 10. i 11. Izjave o osnivanju tvrtke „ Argyruntum“ d.o.o., (Potpuni tekst od dana 29. rujna 2017. godine), direktor društva dana 08. rujna 2020. godine, d o n o s i:

**P R I J E D L O G**

**OPĆIH UVJETA ISPORUKE KOMUNALNE USLUGE**

**PARKIRANJA NA UREĐENIM JAVNIM POVRŠINAMA**

**Članak 1.**

Ovim Općim uvjetima isporuke komunalne usluge parkiranja na uređenim javnim površinama (u daljnjem tekstu: Opći uvjeti) uređuju se uvjeti pružanja odnosno korištenja komunalne usluge, međusobna prava i obveze isporučitelja i korisnika komunalne usluge i način mjerenja, obračuna i plaćanja isporučene komunalne usluge - usluge parkiranja na uređenim javnim površinama.

**Članak 2.**

Tehničke i organizacijske poslove, naplatu, nadzor nad parkiranjem vozila, održavanje i čišćenje te druge poslove na javnim parkiralištima s naplatom obavlja trgovačko društvo za komunalne djelatnosti Argyruntum d.o.o. (u daljnjem tekstu: Isporučitelj usluge).

Zaustavljanjem ili parkiranjem vozila na javnom parkiralištu s naplatom vozač, odnosno vlasnik vozila sklapa s Isporučiteljem usluge Ugovor o korištenju javnog parkirališta s naplatom (u daljnjem tekstu: Ugovor) prihvaćajući Opće uvjete i Cjenik parkirališnih karata Isporučitelja usluge.

**Članak 3.**

Korisnikom javnog parkirališta s naplatom koji podliježe plaćanju parkirališne karte smatra se vlasnik vozila koji je evidentiran u odgovarajućim evidencijama Ministarstva unutarnjih poslova, prema registracijskoj oznaci vozila, a za vozila koja nisu evidentirana vlasnik vozila utvrđuje se na drugi način.

**Članak 4.**

Ugovorom iz članka 2. ovih Općih uvjeta isključuje se čuvanje vozila te odgovornost za oštećenje ili krađu vozila.

**Članak 5.**

Javnim parkiralištem smatra se javna prometna površina namijenjena isključivo za zaustavljanje i parkiranje vozila.

Javno parkiralište s naplatom može biti stalno ili privremeno, ulično ili izvanulično.

Stalna javna parkirališta s naplatom su parkirališta na kojima se parkiranje naplaćuje tijekom cijele kalendarske godine.

Privremena javna parkirališta s naplatom su parkirališta na kojima se parkiranje naplaćuje tijekom privremene regulacije prometa, tijekom ljetnih mjeseci, određenih manifestacija i slično.

Ulična javna parkirališta s naplatom su parkirališta posebno označena vertikalnom ili vertikalnom i horizontalnom signalizacijom na kolniku i nogostupu u skladu s propisima o sigurnosti prometa te tehničkom dokumentacijom.

Izvanulična javna parkirališta s naplatom su parkirališta koja se nalaze izvan kolnika, a označena su vertikalnom ili vertikalnom i horizontalnom signalizacijom i prostorno su definirana.

Izvanulična javna parkirališta s naplatom mogu biti asfaltirana i neasfaltirana.

**Članak 6.**

Javna parkirališta moraju biti označena prometnom signalizacijom u skladu s propisima o sigurnosti prometa.

Javna parkirališta s naplatom moraju imati oznaku zone, dopuštenog trajanja parkiranja, vremena naplate parkiranja i visinu naknada za parkiranje.

**Članak 7.**

Javna parkirališta s naplatom svrstavaju se u parkirališne zone.

Parkiranje na javnom parkiralištu s naplatom može biti s ograničenim ili neograničenim vremenom trajanja parkiranja.

***Parkirališne zone***

**Članak 8.**

Parking je organiziran i naplaćuje se u 2 zone:

1. zona (plava) obuhvaća područje: - Starigrad Paklenica: Bikarija/Trg Stjepana Radića

- Seline: područje Sportska lučica (Marina Seline)

2. zona (bijela) obuhvaća područja: - Starigrad Paklenica: Parking Ispod Dukić (neasfaltiran

Dio od Kvartir do Orasa),

- Seline: Parking JAZ (neasfaltirani dio)

***Vrijeme naplate javnih parkirališta***

**Članak 9.**

Parking se na području Općine Starigrad naplaćuje u ljetnom periodu.

Naplata vrši se u vremenu od 01. lipnja do 30. rujna tekuće godine.

***Vremensko ograničenje i trajanje parkinga***

**Članak 10.**

Vrijeme u kojem se vrši naplata parkiranja na području Općine Starigrad u ljetnom periodu naplate je od 08:00 sati do 22:00 sati svaki dan.

Vrijeme trajanja parkiranja je neograničeno u 1. i u 2. zoni.

***Vrste parkirališnih karti***

**Članak 11.**

Za korištenje javnih parkirališta iz ovih Općih uvjeta i Cjenika korisnik parkirališta mora imati odgovarajuću parkirališnu kartu.

Parkirališna karta je isprava kojom korisnik javnih parkirališta dokazuje da je platio odgovarajuću naknadu prema zoni parkiranja te da se na parkiralištu zadržava u okviru propisanog vremena.

Parkirališna karta može biti:

1. Satna karta je parkirališna karta koja vrijedi za parkirališnu zonu i za vremensko razdoblje za koje je izdana. Svaki započeti sat računa se kao puni sat.
2. Dnevna karta je parkirališna karta za određenu parkirališnu zonu i vrijedi od trenutka

izdavanja do istog vremena u sljedećem danu za koje je vrijeme naplaćeno parkiranje.

1. Tjedna karta je parkirališna karta koja se izdaje za jedan tjedan i vrijedi sedam dana od

dana kupnje.

1. Mjesečna karta je parkirališna karta koja se izdaje za jedan ili više mjeseci parkiranja, a vrijedi do istog datuma završnog mjeseca.
2. Godišnja/polugodišnja karta je parkirališna karta koja se izdaje za jednu godinu/polugodište, a vrijedi za tekuću godinu
3. Povlaštena karta je parkirališna karta koja vrijedi za određenu parkirališnu zonu i vrijedi za vremensko razdoblje za koje je izdana.

Povlaštena karta može biti mjesečna i godišnja.

Mjesečna povlaštena karta je parkirališna karta koja se izdaje za jedan ili više mjeseci parkiranja, a vrijedi do istog datuma završnog mjeseca.

Godišnja povlaštena karta je parkirališna karta koja se izdaje za jednu godinu/polugodište, a vrijedi za tekuću godinu.

**Članak 12.**

Uz svaku izdanu povlaštenu parkirališnu kartu Isporučitelj usluge će korisnicima izdati karticu sa istaknutim registracijskim brojem vozila za koje je izdana parkirališna karta te vremenom do kada vrijedi parkirališna karta.

***Naplata parkirališne karte***

**Članak 13.**

Naplata satne karte obavlja se neposredno na parkiralištu putem parkirališnog automata, elektroničkim putem ili putem ovlaštenih prodajnih mjesta.

Naplata dnevne karte obavlja se naplatom elektroničkim putem, putem ovlaštenih prodajnih mjesta, naloga za plaćanje preko žiro računa Isporučitelja usluge ili naplatom na blagajni Isporučitelja usluge.

Naplate tjedne, mjesečne i godišnja/polugodišnje karte obavlja se naplatom elektroničkim putem, naplatom naloga za plaćanje preko žiro računa Isporučitelja usluge.

Naplata povlaštene karte obavlja se naplatom naloga za plaćanje preko žiro računa Isporučitelja usluge.

**Članak 14.**

Korisnik javnog parkirališta s naplatom dužan je istaknuti valjanu satnu kartu s unutarnje strane vjetrobranskog stakla vozila ili zaprimiti elektroničku potvrdu za plaćeno parkiranje u vremenskom roku od 10 (deset) minuta od dolaska korisnika na javno parkirališno mjesto s naplatom.

Valjana satna karta je ona parkirališna karta iz koje je vidljivo da je plaćena:

1. za vremensko razdoblje u kojem se koristi javno parkirališno mjesto s naplatom,
2. za parkirališnu zonu u kojoj se koristi javno parkirališno mjesto s naplatom i
3. u okviru vremenskog ograničenja trajanja parkiranja.

Ukoliko korisnik parkiranja ne postupi sukladno odredbama iz stavka 1. ovog članka ili čija satna karta nije valjana, smatra se da je s Isporučiteljem usluge sklopio Ugovor o korištenju javnog parkirališta s naplatom uz korištenje dnevne karte.

**Članak 15.**

Korisnik javnog parkirališta s naplatom dužan je istaknuti valjanu dnevnu, tjednu, mjesečnu ili godišnju/polugodišnju povlaštenu kartu s unutarnje strane vjetrobranskog stakla vozila u vremenskom roku od 10 (deset) minuta od dolaska korisnika na javno parkirališno mjesto s naplatom.

Valjana dnevna, tjedna, mjesečna ili godišnja/polugodišnja povlaštena karta je ona parkirališna karta iz koje je vidljivo da vrijedi:

1. za vozilo za koje je izdana, tj. za registracijsku oznaku parkiranog vozila,
2. za vremensko razdoblje u kojem se koristi javno parkirališno mjesto s naplatom,
3. za parkirališnu zonu u kojoj se koristi javno parkirališno mjesto s naplatom i
4. u okviru vremenskog ograničenja trajanja parkiranja.

Ukoliko korisnik parkiranja ne postupi sukladno odredbama iz članka ili čija dnevna, tjedna, mjesečna ili godišnje/polugodišnja povlaštena karta nije valjana, smatra se da je s Isporučiteljem usluge sklopio Ugovor o korištenju javnog parkirališta s naplatom uz korištenje dnevne karte.

**Članak 16.**

Korisnik javnog parkirališta s naplatom, koji koristi javno parkiralište prema Ugovoru uz korištenje dnevne, mjesečne ili godišnje/polugodišnje povlaštene karte, dužan ju je platiti u roku od 8 (osam) dana od dana izdavanja iste.

**Članak 17.**

Ako korisnik javnog parkirališta s naplatom ne plati dnevnu, mjesečnu ili povlaštenu kartu u roku iz članka 16. ovih Općih uvjeta, dužan je, osim iznosa dnevne, mjesečne ili godišnje/polugodišnje povlaštene karte, u daljnjih 8 (osam) dana, platiti i stvarne troškove te zakonsku zateznu kamatu, na što će ga se u nalogu upozoriti.

Ako korisnik javnog parkirališta s naplatom ne podmiri dugovanja u danim rokovima, Isporučitelj usluge pokrenut će protiv njega, a u svoje ime i za svoj račun, prisilni oblik naplate.

***Povlaštena parkirališna karta***

**Članak 18.**

Povlaštena karta, za koju vrijede povlašteni uvjeti parkiranja u pogledu vremenskog ograničenja trajanja parkiranja i cijene, može se izdati za:

* stanovnike Općine Starigrad,
* osobe koje u vlasništvu imaju objekt na području Općine Starigrad,
* za pravne osobe koje imaju sjedište na području Općine Starigrad.

Ako korisnik povlaštene karte za vrijeme njenog važenja promijeni vozilo za koje je karta izdana, Isporučitelj usluge će povlaštenu kartu, na korisnikov zahtjev, zamijeniti novom.

**Članak 19.**

Pravo na povlaštenu kartu ima fizička osoba:

* koja ima prebivalište ili boravište na području Općine Starigrad, što dokazuje osobnom iskaznicom ili uvjerenjem Ministarstva unutarnjih poslova o adresi stanovanja te ima vozilo registrirano na svoje ime, na tvrtku ili na leasing što dokazuje valjanom prometnom dozvolom,
* koja je vlasnik kuće za odmor na području Općine Starigrad, a koja svoj status dokazuje rješenjem Porezne uprave o plaćanju poreza na kuće za odmor u Općini Starigrad te ima vozilo registrirano na svoje ime, na tvrtku ili na leasing što dokazuje valjanom prometnom dozvolom,

Pravo na povlaštenu kartu imaju pravne osobe:

* koje imaju sjedište na području Općine Starigrad, što dokazuju izvatkom iz sudskog registra, ugovorom o zakupu ili drugim odgovarajućim dokumentom te imaju vozilo registrirano na ime pravne osobe, što dokazuju valjanom prometnom dozvolom.

Povlaštena karta vrijedi dok fizička odnosno pravna osoba ispunjava uvjete iz stavka 1. ovog članka.

Osobama iz stavka 1. ovog članka može se izdati povlaštena karta pod uvjetom da su podmirili sve svoje obveze prema Isporučitelju usluge do dana njezina izdavanja.

Korisnik javnog parkirališta s naplatom ostvaruje pravo korištenja javnog parkirališta s naplatom po povlaštenim uvjetima samo ako ima valjanu povlaštenu kartu.

***Oslobođenja naplate naknade za parkiranje***

**Članak 20.**

Na javnom parkiralištu oslobođena su od naplate naknade za parkiranje:

* vozila Ministarstva unutarnjih poslova, Hrvatske vojske, hitne medicinske službe i vatrogasna vozila u slučajevima kad vrše interventne mjere,
* vozila s međunarodnom oznakom za invalide, na svim parkirnim mjestima
* vozila koja imaju odobrenje - parkirališna karta izdana od Isporučitelja usluge na prijedlog Općine Starigrad, a koja mora biti istaknuta s unutarnje strane vjetrobranskog stakla vozila.

***Nadzor nad parkiranjem vozila na javnim parkiralištima***

**Članak 21.**

Nadzor nad parkiranjem vozila na javnim parkiralištima obavlja ovlaštena osoba Isporučitelja usluge.

Ovlaštene osobe koriste se odgovarajućom tehničkom opremom koja omogućuje evidentiranje mjesta i vremena parkiranja, marke, tipe, boje i registarske oznake vozila te ispisivanje dnevne karte i naloga za plaćanje dnevne karte, a sve u skladu s odredbama općih uvjeta ugovora o korištenju javnih parkirališta s naplatom.

Dnevnu kartu i nalog za plaćanje dnevne karte izdaje osoba ovlaštena za nadzor nad parkiranjem.

Osoba ovlaštena za nadzor nad parkiranjem dnevnu kartu i nalog za plaćanje dnevne karte pričvršćuje ispod brisača vjetrobranskog stakla vozila ili istu uručuje osobno na zahtjev korisnika parkiranja.

Dostavljanje dnevne karte i naloga za plaćanje dnevne karte na način iz stavka 4. ovoga članka smatra se urednim i kasnije oštećenje ili uništenje istih ne utječe na valjanost dostavljanja te ne odgađa plaćanje dnevne karte.

**Članak 22.**

Odredbe ovih Općih uvjeta ne primjenjuju se na korištenje rezerviranih parkirališnih mjesta na javnim parkiralištima.

**Članak 23.**

Ovi Opći uvjeti objaviti će se na službenoj mrežnoj stranici tvrtke Argyruntum d.o.o. i u službenom glasilu Općine Starigrad.

Ovi Opći uvjeti stupaju na snagu danom objave na službenoj mrežnoj stranici tvrtke Argyruntum d.o.o..

Na ove Opće uvjete dana je prethodna suglasnost Općinskog vijeća Općine Starigrad dana \_\_. rujna 2020. godine (KLASA:\_\_\_\_\_\_\_\_\_\_ URBROJ:\_\_\_\_\_\_\_\_; „Službeni glasnik Zadarske županije“, broj: \_\_/20).

Direktor:

Mario Zubčić, dipl.oec.

*Odluka o davanju prethodne suglasnosti na Opće uvjete isporuke komunalne usluge parkiranja na uređenim javnim površinama objavljena je u „Službenom glasniku Zadarske županije“, broj \_\_/20.*

*Opći uvjeti isporuke komunalne usluge parkiranja na uređenim javnim površinama nalaze se u privitku ove Odluke i čine njezin sastavni dio.*

*Opći uvjeti isporuke komunalne usluge parkiranja na uređenim javnim površinama objavljeni su na službenoj Internet stranici tvrtke Argyruntum d.o.o.* – www.argyruntum.hr *\_\_. \_\_\_\_\_\_\_ 2020. godine.*