

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA:

URBROJ:

Starigrad Paklenica, \_\_. \_\_\_\_\_\_\_\_\_\_ 2020. godine

Na temelju članka 30. stavka 2. Zakona o komunalnom gospodarstvu (″Narodne novine“ broj 68/18, 110/18 i 32/20), te članka 30. Statuta Općine Starigrad („Službeni glasnik Zadarske županije“ broj 3/18, 8/18 i 3/20), Općinsko vijeće Općine Starigrad na svojoj 21. sjednici održanoj \_\_. \_\_\_\_\_\_\_\_\_ 2020. godine, donijelo je

**ODLUKU  
o davanju prethodne suglasnosti  
na Prijedlog Općih uvjeta isporuke komunalne usluge**

**ukopa pokojnika unutar grobalja na području Općine Strigrad**

**Članak 1.**

Daje se prethodna suglasnost na Prijedlog Općih uvjeta isporuke komunalne usluge ukopa pokojnika unutar grobalja na području Općine Starigrad, koje je utvrdilo trgovačko društvo Argyruntum d.o.o. od dana 08. rujna 2020. godine.

**Članak 2.**

Ova Odluka stupa na snagu dan nakon objave u „Službenom glasniku Zadarske županije“.

Predsjednik

Marko Marasović, dipl. ing. građ.

**ARGYRUNTUM d.o.o.**

**za komunalnu djelatnost**

Trg Tome Marasovića 1

23244 Starigrad-Paklenica

Tel.: 023-359-264

FAX: 023-359-109

MB: 2037696

OIB: 12144049303

Klasa:363-01/20-01/03

Urbroj:2198/09-06/3-20-2

Starigrad Paklenica, 08. rujna 2020. godine

OPĆINA STARIGRAD

Općinsko vijeće Općine Starigrad

Trg Tome Marasovića 1

23 244 Starigrad Paklenica

**Predmet:** Izdavanje prethodne suglasnosti na Prijedlog općih uvjeta isporuke

komunalne usluge ukopa pokojnika unutar grobalja na području

Općine Starigrad

**- Zahtjev, dostavlja se**

Poštovani,

u prilogu vam, temeljem članka 30. Zakona o Komunalnom gospodarstvu („Narodne novine“, broj: 68/18, 110/18 i 32/20), dostavljamo Zahtjev za izdavanje prethodne suglasnosti na Prijedlog općih uvjeta isporuke komunalne usluge ukopa unutar grobalja na području Općine Starigrad.

Naime člankom 30. Zakona o komunalnom gospodarstvu propisano je da isporučitelj komunalne usluge koji obavlja uslužnu komunalnu djelatnost u svrhu obavljanja te djelatnosti u skladu s ovim Zakonom i propisima donesenim na temelju ovoga Zakona te u skladu s posebnim propisima donosi opće uvjete isporuke komunalne usluge i sklapa s korisnikom komunalne usluge ugovor o isporuci komunalne usluge.

Člankom 24. Zakona o komunalnom gospodarstvu propisano je da je, između ostalih, uslužna komunalna djelatnost i obavljanje usluge ukopa pod čime se razumijeva usluga podrazumijeva ispraćaj i ukop unutar groblja u skladu s posebnim propisima.

Odlukom o komunalnim djelatnostima na području Općine Starigrad obavljanje predmetne komunalne usluge povjerena je trgovačkom društvu Argyruntum d.o.o., Trg Tome Marasovića 1, 23 244 Starigrad Paklenica, kao isporučitelju komunalne usluge ukopa unutar grobalja na području Općine Starigrad.

Opće uvjete isporuke komunalne usluge ukopa unutar grobalja donosi isporučitelj komunalne usluge, uz prethodnu suglasnost predstavničkog tijela jedinice lokalne samouprave.

Općim uvjetima utvrđuju se:

1. uvjeti pružanja odnosno korištenja komunalne usluge,

2. međusobna prava i obveze isporučitelja i korisnika komunalne usluge, i

3. način mjerenja, obračuna i plaćanja isporučene komunalne usluge.

Opći uvjeti objavljuju se u službenom glasilu jedinice lokalne samouprave, na njezinim

mrežnim stranicama te na oglasnoj ploči i mrežnim stranicama isporučitelja komunalne usluge.

Ugovor o isporuci komunalne usluge isporučitelj komunalne usluge je dužan sa korisnikom komunalne usluge sklopiti u skladu s općim uvjetima isporuke komunalne usluge.

Isporučitelj komunalne usluge dužan je pridržavati se općih uvjeta isporuke komunalne usluge i ugovora o isporuci komunalne usluge.

Isporučitelj komunalne usluge ne smije bez opravdanih razloga prekinuti ili obustaviti

isporuku komunalne usluge korisniku.

S poštovanjem,

Direktor:

Mario Zubčić, dipl. oec.

**ARGYRUNTUM d.o.o.**

**za komunalnu djelatnost**

Trg Tome Marasovića 1

23244 Starigrad-Paklenica

Tel.: 023-359-264

FAX: 023-359-109

MB: 2037696

OIB: 12144049303

Klasa:363-01/20-01/03

Urbroj:2198/09-06/3-20-1

Starigrad Paklenica, 08. rujna 2020. godine

Na temelju članka 295. Zakona o obveznim odnosima (NN 35/05, 41/08, 125/11, 78/15 i 28/18, 29/18), članka 24. stavki 4. Zakona o zaštiti potrošača (NN 41/14 i 110/15, 14/19), Zakona o grobljima (NN 19/98, 50/12 i 89/17,), Pravilnika o grobljima (NN 99/02), te članka 30. Zakona o Komunalnom gospodarstvu (NN 68/18, 110/18), članka 3. i 6. Odluke o komunalnim djelatnostima na području Općine Starigrad („Službeni glasnik Zadarske županije“, broj 26/19), Odluke o grobljima Općine Starigrad („Službeni glasnik Zadarske županije“, broj: \_\_/14) , članka 10. i 11. Izjave o osnivanju tvrtke „ Argyruntum“ d.o.o., (Potpuni tekst od dana 29. rujna 2017. godine), direktor društva dana 08. rujna 2020. godine, d o n o s i:

**P R I J E D L O G**

OPĆIH UVJETA ISPORUKE KOMUNALNE USLUGE

UKOPA POKOJNIKA UNUTAR GROBALJA NA

PODRUČJU OPĆINE STARIGRAD

**I. OPĆE ODREDBE**

**Članak 1.**

Ovim Općim uvjetima isporuke komunalne usluge za usluge ukopa unutar grobalja na području Općine Starigrad (dalje u tekstu: Opći uvjeti) utvrđuju se uvjeti pružanja odnosno korištenja komunalne usluge ukopa pokojnika unutar grobalja (dalje u tekstu: usluge), međusobna prava i obveze isporučitelja i korisnika usluge i način mjerenja, obračuna i plaćanja isporučene usluge.

**II. ODREĐIVANJE POJMOVA**

**Članak 2.**

Izrazi koji se koriste u ovim Općim uvjetima imaju značenje i utvrđeni su Zakonom o grobljima, Pravilnikom o grobljima i Odlukom o grobljima Općine Starigrad.

1. **Usluge ukopa** – podrazumijeva ispraćaj i ukop unutar groblja u skladu s posebnim

propisima,

1. **Isporučitelj usluge** – na grobljima na području Općine Starigrad usluge obavlja tvrtka

Argyruntum d.o.o., Trg Tome Marasovića 1, 23 244 Starigrad Paklenica,

1. **Korisnik grobnog mjesta** – fizička osoba s pravom korištenja grobnog mjesta nakon

dodjele grobnog mjesta na korištenje, uz uvjet da ga održava i plaća godišnju grobnu naknadu,

1. **Korisnik usluge** – fizička osoba koja s isporučiteljem ugovara korištenje usluge, ne mora ujedno biti i korisnik grobnog mjesta,
2. **Vlasnik groba** – vlasnik zemljišta na kojem se nalazi grobno mjesto je Općina Starigrad, a korisnik grobnog mjesta je vlasnik samo nadgrobnog spomenika,
3. **Naknada za dodjelu grobnog mjesta na korištenje** – naknada koju korisnik grobnog

mjesta na neodređeno vrijeme plaća prilikom dodjele grobnog mjesta na korištenje na neodređeno vrijeme,

1. **Godišnja naknada za korištenje grobnog mjesta** – naknada koja se plaća za

održavanje zajedničkih dijelova groblja (staza, zelenih površina, prostorija i sl.)

1. **Groblje** – ograđeni prostor zemljišta na kojem se nalaze grobna mjesta, prateće građevine i komunalna infrastruktura,

**9. Nadgrobni objekt** – spomenik i pokrovna ploča,

**10. Ukop** – polaganje posmrtnih ostataka u grobno mjesto

**11. Ceremonija ispraćaja** – posljednji ispraćaj pokojnika koji počinje izlaskom iz

mrtvačnice, a završava ukopom u grobno mjesto.

**III. UVJETI PRUŽANJA USLUGE UKOPA POKOJNIKA UNUTAR GROBALJA U**

**OPĆINI STARIGRAD**

**Članak 3.**

Argyruntum d.o.o. uslugu obavlja u skladu sa Zakonom o komunalnom gospodarstvu, Zakonom o grobljima, Pravilnikom o grobljima i Odlukom o grobljima Općine Starigrad.

**Članak 4.**

Prijava za ukop može se obaviti svakog radnog dana, subotom i nedjeljom u redovnom radnom vremenu od 07:00 – 15:00 sati osobno kod isporučitelja usluge ili na broj telefona 023/359-264.

Izvan redovnog radnog vremena prijava ukopa može se obaviti na dežurni broj telefona koji se nalaze na oglasnoj ploči groblja.

**Članak 5.**

Ukopi se obavljaju radnim danom, subotom, a u izvanrednim okolnostima i nedjeljom.

**Članak 6.**

Korisnik u dogovoru sa isporučiteljem usluge utvrđuje datum i vrijeme ispraćaja te tijek ceremonije ispraćaja. Ceremonijom ispraćaja rukovodi voditelj ceremonije ispraćaja isporučitelja usluge koji koordinira i osigurava nesmetano odvijanje obreda ispraćaja do potpunog zatvaranja groba.

**Članak 7.**

Svakome tko želi svojim potpunim ili djelomičnim sudjelovanjem u obredu ispraćaja javno obilježiti uspomenu na pokojnika, osigurava se slobodno i nesmetano uključivanje u obred ispraćaja kao ravnopravnog učesnika. Ukoliko se ispraćaj obavlja po propisima crkve kojoj pripada pokojnik, isti obuhvaća mogućnost stavljanja vjerskih simbola, vjerskih obred pri ukopu uz sudjelovanje svećenika i organiziranje odavanja počasti prema pravilima religije. Ukoliko obitelji pokojnika ne želi vjerski obred i želi sama organizirati ceremoniju ispraćaja (Stara groblja) o tome obavještava isporučitelja usluge.

Obitelj pokojnika može naglasiti da želi da se ispraćaj i ukop obave sami u krugu obitelji (Stara groblja). Vjerske i druge aktivnosti koje imaju politički karakter ili su usmjerene protiv Republike Hrvatske na ispraćaj nisu dopuštene.

**Članak 8.**

Vijenci, buketi i cvijeće predaju se najkasnije deset minuta prije početka utvrđenog termina ispraćaja. Ceremonija ispraćaja započinje na oproštajnom trijemu (Novo groblje) ili ispred crkve/groblja (Stara groblja) i završava ukopom u grobno mjesto u koje će se izvršiti ukop.

**Članak 9.**

Ekshumacija i prijenos posmrtnih ostataka obavlja se sukladno Pravilniku o uvjetima i načinu obavljanja prijenosa, pogreba i iskopavanja umrlih osoba (NN 23/94).

**V. MEĐUSOBNA PRAVA I OBVEZE ISPORUČITELJA I KORISNIKA KOMUNALNE USLUGE**

**Članak 10.**

Isporučitelj se sklapanjem ugovora obvezuje izvršiti uslugu za korisnika, u skladu sa propisima struke i uz dužni pijetet prema pokojniku. Isporučitelj usluge dužan je osigurati da se opraštanje od pokojnika obavi suglasno s njegovim željama, ukoliko su mu iste poznate, odnosno s željama obitelji, u skladu sa važećim propisima. Korisnik se sklapanjem ugovora obvezuje da će dati istinite podatke o umrloj osobi potrebne za izvršenje usluge. Korisnik je dužan predstavniku isporučitelja dati podatke za popunjavanje obrazaca za izvršenje ispraćaja te iste potpisati.

**Članak 11.**

Korisnik usluge je dužan platiti cijelu uslugu utvrđenu Cjenikom usluge.

**Članak 12.**

Sklapanjem ugovora korisnik pristaje na primjenu Općih uvjeta i isti se smatraju sastavnim dijelom ugovora.

**Članak 13.**

Korisnik grobnog mjesta plaća godišnju grobnu naknadu određenu Cjenikom usluge isporučitelja, a u svrhu održavanja zajedničkih dijelova groblja Isporučitelja.

**Članak 14.**

Ukoliko korisnik usluge već ima grobno mjesto, tada će zajedno sa predstavnikom isporučitelja otići identificirati grobno mjesto u koje će se ukopati pokojnik, te će prisustvovati otvaranju grobnice, odnosno pokrovne ploče na nadgrobnom spomeniku, ukoliko je na grobnom mjestu sagrađena grobnica, odnosno nadgrobni spomenik i dati će pisanu suglasnost da dozvoljava ukop na njegovo grobno mjesto. U slučaju da korisnik nije u mogućnosti sam poduzeti radnje iz prethodnog stavka, tada će dati punomoć drugoj osobi, koja će predstavniku isporučitelja pokazati grobno mjesto i koja će prisustvovati otvaranju grobnice, odnosno dizanju pokrivne ploče nadgrobnog spomenika i u ime i za račun korisnika grobnog mjesta dati pisanu suglasnost da dozvoljava ukop u grobno mjesto korisnika grobnog mjesta.

**Članak 15.**

Ukoliko se ugovara usluga za korisnika grobnog mjesta, tada će uslugu ukopa dogovarati članovi njegove obitelji ili punomoćnik ili druga ovlaštena osoba npr. predstavnici Centra za socijalnu skrb ili JLS za pokojnike bez obitelji.

**Članak 16.**

Isporučitelj usluge vodi Grobni očevidnik i registar umrlih osoba sukladno Pravilniku o vođenju grobnog očevidnika i registra umrlih osoba (NN 143/98).

**V. NAČIN MJERENJA, OBRAČUNA I PLAĆANJA ISPORUČENE KOMUNALNE USLUGE**

**Članak 17.**

Cijena usluge utvrđuje se Cjenikom usluge, kojeg donosi i mijenja isporučitelj usluge, uz prethodnu suglasnost Općinskog načelnika Općine Starigrad. Isporučitelj će korisnika informirati o cijeni usluge te će predstavnik isporučitelja sastaviti troškovnik za dogovorenu uslugu, temeljem kojeg će se korisniku ispostaviti računa sa dospijećem plaćanja 15 dana.

**Članak 18.**

U slučaju pogrešno obračunate usluge korisnik ima pravo prigovora na račun isporučitelja usluge u roku od 15 dana od dana primitka računa. Prigovor se podnosi u pisanom obliku isporučitelju usluge, a isti mu je dužan odgovoriti na prigovor u roku od 15 dana.

**Članak 20.**

Ukoliko bilo koja odredba Općih uvjeta jest ili postanje ništava, nevaljana ili neprovediva, to neće utjecati na ostatak Općih uvjeta, te će se ostatak Općih uvjeta primjenjivati u najvećem mogućem opsegu dozvoljenim zakonom. U tom slučaju, ugovorne strane će bez odgode ponovno utvrditi odgovarajuću odredbu koja će zamijeniti takvu ništavu, nevaljanu ili neprovedivu odredbu, a koja nova odredba će biti najbliža namjeri ugovornih strana koju su imali prilikom dogovaranja ništave, nevaljane ili neprovedive odredbe. Neizvršavanje bilo kojeg prava danog ugovornoj strani na temelju ovih Općih uvjeta neće se smatrati odricanjem takve ugovorne strane od tog prava. Bilo kakvo odricanje od prava danog ugovornoj strani na temelju ovih Općih uvjeta mora biti dano izričito i u pisanom obliku. Isporučitelj usluge i korisnik usluge suglasno utvrđuju da će sve eventualne sporove koji proizlaze iz ili su u svezi ugovora pokušati riješiti mirnim putem, a ukoliko u tome ne uspiju, pokrenut će postupak kod stvarno i mjesno nadležnog suda.

**VI. PRIJELAZNE I ZAVRŠNE ODREDBE**

**Članak 21.**

Argyruntum d.o.o. dužan je korisnika prilikom ugovaranja usluge upoznati sa Općim uvjetima.

**Članak 22.**

Ovi Opći uvjeti objavit će se službenom glasilu Općine Starigrad, na oglasnoj ploči, te na mrežnim stranicama isporučitelja <https://www.argyruntum.hr>.

Direktor:

Mario Zubčić, dipl. oec.